अनजान के साथ डेट, ना बाबा ना..  
वह 'सोशल नेटवर्क' के स्टार हैं, लेकिन गारफिल्ड कभी अनजान महिलाओं के साथ डेट पर नहीं जाएंगे। उन्हें लगता है चैट पर रोमांस नहीं किया जा सकता।
वह भले सोशल नेटवर्क के स्टार हो जिसका इस्तेमाल अनजानों से दोस्ती के लिए बखूबी किया जाता है लेकिन एंड्रयू गारफिल्ड कभी भी अनजान महिलाओं के साथ डेट पर नहीं जाएंगे। उन्हें लगता है क्लब में और चैट लाइन पर मिलने वाली अपरिचित महिलाओं से रोमांस नहीं किया जा सकता। सन ऑनलाइन के मुताबिक, 27 साल के अदाकार का वैसे तो इन दिनों अदाकारा शैनॉन वुडवर्ड के साथ चक्कर चल रहा है लेकिन उनका कहना है कि अगर वह सिंगल भी रहते तो भी महिलाओं के साथ फ्लर्ट नहीं करते।  गारफिल्ड ने कहा, मैं इस मायने में कुछ बेकार सा हूं। आपको मयखानों में ऐसे मशीनी मानव मिल जाएंगे जोकि एक ही लाइन हर लड़की से बोलते हैं, इस उम्मीद में कि वे उनके साथ हमबिस्तर हो जाएंगी।